Josep Comas i Solà

Josep Comas i Solà (po katalánsky) alebo José Comas y Solá (po španielsky) (* 19. december 1868, Barcelona, Španielsko – † 2. december 1937, Barcelona, Španielsko) bol španielsky (katalánsky) astronóm.

Pozoroval planéty vrátane Marsu a Saturna, meral periódy ich rotácií. Napísal aj pár populárno-vedeckých kníh o astronómii a bol prvým prezidentom Sociedad Astrónomica de España y América. Objavil periodickú kométu 32P/Comas Sola a spoluobjavil neperiodickú kométu C/1925 F1 (Shajn-Comas Sola). Tiež objavil niekoľko planétok.

Planétka 1102 Pepita (z jeho prezývky Pepito) a 1655 Comas Sola sú pomenované po tomto astronómovi.

V roku 1907 tvrdil, že pozoroval tmavnutie okrajov Saturnovho mesiaca Titan, prvý dôkaz, že mesiac má atmosféru.

 Externé odkazy 

 Josep Comas i Solà na astrogea.org 

+ Objavených planétok: 11 804 Hispania  20. marec 1915 925 Alphonsina  13. január 1920 945 Barcelona  3. február 1921 986 Amelia  19. október 1922 1102 Pepita  5. november 1928 1117 Reginita  24. máj 1927 1136 Mercedes  3. október 1929 1188 Gothlandia  30. september 1930 1626 Sadeya  10. január 1927 1655 Comas Sola  28. november 1929 1708 Polit  1. december 1929

Kategória:Španielski astronómovia
Kategória:Objavitelia asteroidov
Kategória:Objavitelia komét
Kategória:Objavitelia planétok
Kategória:Osobnosti z Barcelony